Diari Oficial de la Generalitat Valenciana


Sumari del DOGV 8405, del 18-10-2018 (2018/9532)

RESOLUCIÓ de 4 d'octubre de 2018, de la Vicepresidència i Conselleria d'Igualtat i Polítiques Inclusives, per la qual s'accepta la renúncia a una beca per a la realització de pràctiques professionals en la Direcció General de l'Institut Valencià de les Dones i per la Igualtat de Gènere, concedida per Resolució de 20 de desembre de 2017, i es declara deserta aquesta beca.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8405

Data del DOGV
:   18-10-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/9532


Data del document
:   04-10-2018

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 4 d'octubre de 2018, de la Vicepresidència i Conselleria d'Igualtat i Polítiques Inclusives, per la qual s'accepta la renúncia a una beca per a la realització de pràctiques professionals en la Direcció General de l'Institut Valencià de les Dones i per la Igualtat de Gènere, concedida per Resolució de 20 de desembre de 2017, i es declara deserta aquesta beca. [2018/9532]  
  
Mitjançant la Resolució de 27 de setembre de 2017, de la Vicepresidència i Conselleria d'Igualtat i Polítiques Inclusives, es van convocar quatre beques per a la realització de pràctiques professionals en la Direcció General de l'Institut Valencià de les Dones i per la Igualtat de Gènere (DOGV 8143, 06.10.2017).  
Mitjançant la Resolució de 20 de desembre de 2017, de la directora general de l'Institut Valencià de les Dones i per la Igualtat de Gènere, publicada en el Diari Oficial de la Generalitat Valenciana, número 8196, de 22 de desembre de 2017, es van concedir quatre beques per a la realització de pràctiques professionals en la Direcció General de l'Institut Valencià de les Dones i per la Igualtat de Gènere, una de les quals a Selene Moscardó Navarro, amb el requisit de titulació Llicenciatura o Grau en Biblioteconomia o Informació i Documentació.  
  
Amb data 22 de desembre de 2017, Selene Moscardó Navarro presenta renúncia expressa a la beca concedida i indica que no s'hi incorporarà el dia 26 de desembre de 2017.  
Atés l'ordre de puntuació establit en la borsa de reserva, i per a la titulació Llicenciatura o Grau en Biblioteconomia o Informació i Documentació, s'adjudica la beca a Paula Rodríguez Cabo.  
  
Amb data 25 de setembre de 2018, Paula Rodríguez Cabo presenta renúncia expressa a la beca concedida i cessa en la condició de becària el dia 26 de setembre de 2018.  
En virtut del que s'ha exposat i de conformitat amb el que s'estableix en l'article 9 del Decret 132/2009, de 4 de setembre, del Consell, pel qual es regula la concessió de beques, i de conformitat amb el que s'estableix en la base deu de les bases reguladores, resolc:  
  
Primer  
Acceptar la renúncia de la beca per a la realització de pràctiques professionals en la Direcció General de l'Institut Valencià de les Dones i per la Igualtat de Gènere, presentada per Paula Rodríguez Cabo, amb data 25 de setembre de 2018.  
  
Segon  
Declarar deserta la beca, ja que no hi ha persones interessades en la seua cobertura en la borsa de reserva.  
  
Tercer  
La publicació de la present resolució tindrà els efectes de notificació, d'acord amb el que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques.  
  
Quart  
Aquesta resolució posa fi a la via administrativa i podrà ser objecte de recurs potestativament en reposició o bé es podrà plantejar directament recurs contenciós administratiu segons el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 4 d'octubre de 2018.- La directora general de l'Institut Valencià de les Dones i per la Igualtat de Gènere (p. d. R 29.02.2016, de la vicepresidenta del Consell i consellera d'Igualtat i Polítiques Inclusives; DOGV 7736): Maria Such i Palomares.